คือฉันมีอะไรกับแฟนใส่ถุงไม่เสร็จวันที่31มีนาและกินยาคุมไปถึงเดือนเมษาประจำเดือนมาวันที่31 พอเดือนพฤษภาคมประจำเดือนไม่มาค่ะ เคียดมากค่ะ กินข้าวไม่ลง อ้วกบ้าง ต้องทำยังไงค้ะ
สวัสดีค่ะ การมีเพศสัมพันธ์หากได้ใส่ถุงยางอนามัยป้องกันตลอดการมีเพศสัมพันธ์ โอกาสตั้งครรภ์มีน้อยมาก น้อยกว่า 2% ค่ะ ไม่แน่ใจว่ายาคุมที่กินคือยาคุมแบบแผงรายเดือนหรือยาคุมฉุกเฉิน แต่หากกินหลังการมีเพศสัมพันธ์เข้าใจว่าเป็นยาคุมฉุกเฉิน ซึ่งหากได้กินภายใน 72 ชั่วโมงหลังมีเพศสัมพันธ์ ก็จะช่วยลดโอกาสการตั้งครรภ์ได้อีก แต่ไม่ควรใช้วิธีดังกล่าวบ่อยๆ เพราะผลข้างเคียงเรื่องเลือดออกผิดปกติหรือประจำเดือนมาคลาดเคลื่อนเจอได้มากค่ะหลังมีเพศสัมพันธ์ครั้งสุดท้าย หากมีเลือดประจำเดือนมาแล้ว แสดงว่าน่าจะไม่ได้มีการตั้งครรภ์ ยกเว้นเป็นเลือดจากสาเหตุอื่นทำให้เข้าใจผิดเช่นเป็นผลข้างเคียงจากยาคุมฉุกเฉิน หรือมีการติดเชื้อหรือเนื้องอกที่อวัยวะสืบพันธุ์เพศหญิง เป็นต้นดังนั้นประจำเดือนที่ไม่มาเดือนนี้ ควรซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ตั้งแต่ 10-14 วันหลังปฏิสนธิค่ะ หากให้ผลลบ แต่ประจำเดือนก็ยังไม่มาตามรอบ ควรไปยืนยันผลที่รพ.อีกครั้ง อาการคลื่นไส้อาเจียนไม่ได้บ่งบอกหรือจำเพาะเจาะจงต่อการตั้งครรภ์ค่ะ